CELEX: 32004R2032
Language: lv
Date: 2004-11-26 00:00:00
Title: Komisijas Regula (EK) Nr. 2032/2004 (2004. gada 26. novembris), ar kuru atver konkursu attiecībā uz eksporta kompensāciju, kas piemērojama pilnīgi noslīpētu tvaicētu garengraudu B rīsu izvedumiem uz atsevišķām trešām valstīm

27.11.2004   
            
            
               LV
            
            
               Eiropas Savienības Oficiālais Vēstnesis
            
            
               L 353/6
            
         
      KOMISIJAS REGULA (EK) Nr. 2032/2004
   (2004. gada 26. novembris),
   ar kuru atver konkursu attiecībā uz eksporta kompensāciju, kas piemērojama pilnīgi noslīpētu tvaicētu garengraudu B rīsu izvedumiem uz atsevišķām trešām valstīm
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopējo organizāciju (1), un jo īpaši tās 14. panta 3. punktu,
   tā kā:
   
               (1)
            
            
               Izvērtējot piegādes bilanci, konstatēts, ka ražotāju rīcībā ir rīsu daudzumi, kurus var izvest. Šī situācija varētu kaitēt normālai ražošanas cenu attīstībai 2004./2005. tirdzniecības gadā.
            
         
               (2)
            
            
               Lai izlabotu šo situāciju, būtu jāparedz kompensācijas, kas piešķiramas par izvedumiem uz zonām, kurus var apgādāt Kopiena. Sakarā ar īpašo situāciju rīsu tirgū ir jāierobežo rīsu daudzumi, attiecībā uz ko var piešķirt kompensācijas, un īstenojot konkursu, atbilstoši jānosaka eksporta kompensācijas apjoms.
            
         
               (3)
            
            
               Būtu jānorāda, ka noteikumi Komisijas 1975. gada 6. marta Regulā (EEK) Nr. 584/75, ar kuru nosaka sīki izstrādātus izpildes noteikumus par to, kā īstenojami konkursi attiecībā uz eksporta kompensācijām rīsu nozarē (2), attiecas uz šo konkursu.
            
         
               (4)
            
            
               Pārdomātas tirgu pārvaldības nolūkā būtu jānosaka, ka konkurss attiecas uz atsevišķām zonām, kuras uzskaitītas pielikumā Komisijas Regulai (EEK) Nr. 2145/92 (3).
            
         
               (5)
            
            
               Saskaņā ar 14. pantu Komisijas 1998. gada 22. decembra Regulā (EK) Nr. 2808/98, ar ko nosaka sīki izstrādātas normas eiro agromonetārās sistēmas piemērošanai lauksaimniecībā (4), daudzumi, kas norādīti piedāvājumos, kuri iesniegti kādam konkursam, kas organizēts atbilstīgi kādam tiesību aktam saistībā ar kopējo lauksaimniecības politiku, ir jāizsaka euro. Tās pašas regulas 5. panta 1. punktā paredzēts, ka šādos gadījumos lauksaimniecības maiņas kursam izšķiroša ir pēdējā diena piedāvājumu iesniegšanai. Minētā panta 3. un 4. punktā norādīti izšķirošie fakti, kas piemērojami avansa maksājumiem un nodrošinājumiem.
            
         
               (6)
            
            
               Šajā regulā paredzētie pasākumi ir saskaņā ar Labības pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   1.   Ar šo tiek atvērts konkurss attiecībā uz Regulas (EK) Nr. 1785/2003 14. pantā paredzēto kompensāciju par pilnīgi noslīpētu tvaicētu garengraudu B rīsu ar KN kodu 1006 30 67 izvedumiem.
   Konkurss ir ierobežots ar šiem galamērķiem:
   
               a)
            
            
               no I līdz VI zonas, kā norādīts Regulas (EEK) Nr. 2145/92 pielikumā, zemes, izņemot Maltu, Kipru, Poliju, Čehiju, Slovākiju, Ungāriju, Igauniju, Latviju, Lietuvu, Slovēniju, Rumāniju un Turciju;
            
         
               b)
            
            
               VIII zonas zemes, kā norādīts Regulā (EEK) Nr. 2145/92 pielikumā, izņemot Gajānu, Madagaskaru, Surinamu, Nīderlandes Antiļu salas, Arubu un Tērksas un Kaikosas salas.
            
         2.   Konkurss ir atvērts līdz 2005. gada 23. jūnijam. Tā darbības laikā tiek īstenoti periodiski konkursi, kam piedāvājumu iesniegšanas dienas noteiktas paziņojumā par konkursu.
   3.   Konkursu īsteno saskaņā ar noteikumiem Regulā (EEK) Nr. 584/75 un šajā regulā.
   2. pants
   Piedāvājums ir pieņemams vienīgi tad, ja eksporta daudzums, ko tas aptver, ir vismaz 50 tonnu, bet ne vairāk kā 3 000 tonnu.
   3. pants
   Nodrošinājums, kas paredzēts Regulas (EEK) Nr. 584/75 3. pantā, ir 30 euro par tonnu.
   4. pants
   1.   Atkāpjoties no Komisijas Regulas (EK) Nr. 1291/2000 (5) 23. panta 1. punkta noteikumiem izvešanas atļaujas, kas izsniegtas saskaņā ar šo konkursu, to derīguma termiņa noteikšanai uzskata par tādām, kas izsniegtas piedāvājuma iesniegšanas dienā.
   2.   Šīs atļaujas 1. punkta nozīmē ir derīgas no to izsniegšanas dienas līdz secīgā ceturtā mēneša beigām.
   5. pants
   Iesniegtajiem piedāvājumiem ar dalībvalstu starpniecību ir jānonāk Komisijā ne vēlāk kā pusotru stundu pēc tam, kad beidzies piedāvājumu iesniegšanai noteiktais termiņš, kā noteikts paziņojumā par konkursu. Tie jānosūta saskaņā ar piemēru pielikumā.
   Gadījumā, ja nav iesniegts neviens piedāvājums, dalībvalstis informē Komisiju, ievērojot termiņu, kas minēts pirmajā daļā.
   6. pants
   1.   Pamatojoties uz iesniegtajiem piedāvājumiem un saskaņā ar procedūru, kas paredzēta Regulas (EK) Nr. 1785/2003 26. panta 2. punktā, Komisija pieņem lēmumu:
   
               —
            
            
               vai nu noteikt maksimālo eksporta kompensāciju, jo īpaši ņemot vērā kritērijus, kas noteikti Regulas (EK) Nr. 1785/2003 14. pantā,
            
         
               —
            
            
               vai arī noraidīt visus piedāvājumus.
            
         2.   Gadījumā, kad tiek noteikta maksimālā eksporta kompensācija, līgumtiesības piešķir tam piedāvājumu iesniedzējam vai tiem piedāvājumu iesniedzējiem, kuru piedāvājums nepārsniedz maksimālo kompensāciju.
   7. pants
   Termiņš piedāvājumu iesniegšanai attiecībā uz pirmo regulāro konkursa daļu ir 2004. gada 16. decembris pulksten 10.00 (Briseles laiks).
   Pēdējā piedāvājumu iesniegšanas diena ir 2005. gada 23. jūnijs.
   8. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 26. novembrī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 270, 21.10.2003., 96. lpp.
   
      (2)  OV L 61, 7.3.1975., 25. lpp. Regulā jaunākie grozījumi izdarīti ar Regulu (EK) Nr. 1948/2002 (OV L 299, 1.11.2002., 18. lpp.).
   
      (3)  OV L 214, 30.7.1992., 20. lpp. Regulā jaunākie grozījumi izdarīti ar Regulu (EK) Nr. 3304/94 (OV L 341, 30.12.1994., 48. lpp.).
   
      (4)  OV L 349, 24.12.1998., 36. lpp. Regulā jaunākie grozījumi izdarīti ar Komisijas Regulu (EK) Nr. 1250/2004 (OV L 237, 8.7.2004., 13. lpp.).
   
      (5)  OV L 152, 24.6.2000., 1. lpp.
   
      PIELIKUMS
      Konkurss attiecībā uz eksporta kompensāciju par pilnīgi noslīpētu tvaicētu garengraudu B rīsu izvedumiem uz atsevišķām trešām valstīm
      Galīgais piedāvājumu iesniegšanas termiņš (diena/stunda): …
      
         
      
                  1
               
               
                  2
               
               
                  3
               
               
                  4
               
            
                  Piedāvājumu iesniedzēju kārtas numuri
               
               
                  Daudzums
                  tonnās
               
               
                  Eksporta kompensācija
                  (EUR par tonnu)
               
               
                  Minimālais daudzums (1)
                  
                  tonnās
               
            
                  1
               
               
                   
               
               
                   
               
               
                   
               
            
                  2
               
               
                   
               
               
                   
               
               
                   
               
            
                  3
               
               
                   
               
               
                   
               
               
                   
               
            
                  4
               
               
                   
               
               
                   
               
               
                   
               
            
                  5
               
               
                   
               
               
                   
               
               
                   
               
            
                  utt.
               
               
                   
               
               
                   
               
               
                   
               
            
         (1)  Daudzumi, kas paredzēti Regulas (EEK) Nr. 584/75 2. panta 2. punkta e) apakšpunktā.